
О Т Ч Е Т
 на дейността на Българската  федерация  на клубовете  по  спортни  танци през 2025 г.
Настоящият отчет е изготвен в съответствие с Национална програма за развитие на физическата активност, физическото възпитание, спорта и на основание чл. 28, ал.1,т.10 БФКСТ е в регистъра на ММС и има издаден лиценз №45/ 20-12-2019г. Официалният сайт на БФКСТ е www.bdscf.org.
Конструктивното разпределение на пълномощията и отговорностите, както на ръководните органи на Федерацията, така и на клубовете, треньорите и съдиите предначертава изпълнение на важна част от Програмата на БФКСТ, в която ясно е написана „необходимостта от това, всеки да знае своята съществена роля в тези процеси и съвестно да я изпълнява. Приети и актуализирани бяха най-важните нормативни документи за дейността, предвид разразилата се пандемия от корона вирус и жестоките социално – икономически последствия от нея.
Много бързо активирахме работата на ръководството за изпълнение на основната ни стратегическа цел: да обединим усилията на всички ръководства на КСТ за обхващане и членство в БФКСТ, с цел утвърждаване на спортните танци за физическата активност, физическото възпитание и култура, като средство за подобряване на здравето и физическата дееспособност на населението и задоволяване потребностите от системни занимания със спортни танци, както и възвръщане на национален и международен престиж. Предвид активната спортна дейност от 2020 г. до 2025 г. успяхме да увеличим дейността със спортните клубове от всеяка една област на страната! Броят на състезателите, треньорите и съдиите са близо 1000 на брой. 
ДЪРЖАВЕН СПОРТЕН КАЛЕНДАР
 Турнирите и първенствата бяха групирани в състезателни комплекси с цел ограничение в пътуванията и ползване на спортните зали. Всички държавни първенства бяха проведени. Спортният календар беше изпълнен на 100%. Традиционните организатори на състезанията бяха подготвени и използваха всяка възможност, за да ги реализират. Домакини на турнири към ДСК през годината бяха: спортните клубовете „Бешков 2018“ гр. Долни Дъбник, „Инфинити“ гр. София „Импулс 2002” – гр. Велинград, КСТ „Роза” – гр. Казанлък, КСТ „Импулс“ гр. Благоевград, КСТ „Асеновец“ - гр. Асеновград, КСТ „Киара Н“ - гр. Казанлък, КСТ „Меджик степ” – гр. Чирпан, КСТ „Нефтохимик 78” - гр. Бургас,  КСТ „Загора Данс” – гр. Ст. Загора, КСТ “Ритмика“ - гр. Габрово, КСТ „Алекс гр. Пловдив.
През 2025 г. БФКСТ продължи своята дейност относно всички регистри по ЗФВС: Регистър на КСТ; Регистър на спортистите; Регистър на треньорите към БФКСТ; Регистър на съдиите към БФКСТ; 
Изпълнението на ДСК и МСК ни дава възможност да направим пълен анализ, за участието на КСТ и класирането им в турнирите от различните възрастови групи, нещо което осмисля тяхното съществуване и финансирането по програма за развитие на спортните клубове към ММС, както и други програми. Спортните танци са социално значим спорт с възможности и перспективи за развитие. 
БФКСТ ще има за цел да направи качествени промени в цялостната дейност, свързани с главната стратегия и насока на федерацията, а именно създаване на още по успешна работа в развитието на национален отбор, постигане на спортни резултати, гарантиращи доброто представяне на състезателите на световна и европейска сцена, участие също и на предстоящи Световни игри през 2027 год. в град Алборг - Дания
НАГРАЖДАВАНЕ НА СЪСТЕЗАТЕЛИ С ВИСОКИ СПОРТНИ ПОСТИЖЕНИЯ И МСК
В град София в сградата на ММС на 20.01.2026г. се организира награждаване по инициатива на ММС и БФКСТ. „Спортните танци съчетават спорт, изкуство и емоция, а вие успявате да ги превърнете във вдъхновение за публиката и в пример за младите състезатели. Вашите успехи допринасят за развитието и популяризирането на този красив спорт и утвърждават България като конкурентоспособна и уважавана страна на международната сцена“, заяви министър Иван Пешев по време на награждаването.

Министър Пешев изрази признателност към треньорите за всеотдайния им труд и високия професионализъм, както и към ръководството на федерацията за последователната работа и подкрепата за развитието на спортните танци у нас.
Българските състезатели завоюваха рекордни титли и медали на световните и европейските първенства, проведени през месеците октомври и ноември 2025 година под егидата на международните организации CSIT и ECDS.
По време на церемонията министър Пешев пожела на състезателите здраве, увереност и още много вдъхновяващи изпълнения, като изрази увереност, че успехите им ще продължат да носят радост, гордост и престиж за българския спорт.


НАЦИОНАЛЕН ОТБОР 
БФКСТ и КСТ доказаха жизнеността на българските спортни танци, подкрепени с перспективен ресурс от деца, юноши и младежи. Първият безплатен спортен лагер се организира в град Ямбол през месец януари 2025 г. Спортен лагер организиран по програма Еразъм + DigiDance. В периода от 2 до 7 януари съвместно с изявени състезатели и треньори  от Гърция и Румъния беше проведен спортен лагер с  анализ на спортните танци с повече от 50 спортиста и треньора. Спортното мероприятие допринесе на състезателите и треньорите върху видео анализ с дейталите върху движението по време на танца. Благодарности на изявеният треньор и бивш президент на Румънската федерация по спортни танци г-н Георге Радукан, който водеше основно лекциите и спортните анализи на спортните двойки!

  На 30-31.03 и 01.04.2025г. в град Габрово се проведе спортен лагер организиран от БФКСТ в град Габрово по програма РСВП към Министерството на младежта и спорта.  За централизираната подготовка на Националния отбор, БФКСТ подкрепи участниците и реализацията на семинара съвместно с КСТ “Ритмика“ – гр. Габрово. Три дни български треньори и треньорите по програмата г-н Ангел Александров и г-жа Диана Мешкова се занимаваха усилено с подготовката и техническите детайли на състезателите. 
 В периода 01-03.08.2025г. в град Пловдив се проведе безплатен летен лагер организиран БФКСТ и Клуб по спортни танци Алекс гр. Пловдив. На него взеха участие повече от 70 спортисти от различни спортни клубове членове на федерацията. Интензивни тренировки по латиноамериканските и стандартните танци се провеждаха всеки ден в сутрешната, следобедната и вечерната част от треньори и състезатели от програмата СВП на БФКСТ. Изявени гост треньори водиха тренировъчния процес и подготовката на състезателите за новият сезон. По време на лагера състезателите също имаха възможност да работят върху стречинг упражнения и физическа подготовка, която е едно от най-важните неща за спорта. Специални поздравления за перфектната организация на г-н Ангел Александров треньор на НО.

БФКСТ продължи активно да организира и подпомага състезателите си с поредния спортен лагер по програма СВП към ММС. Подготовката се проведе град Ямбол организиран с много любов и екипна работа от треньори, състезатели и представители на спортни клубове на БФКСТ. 
Успешно завърши и последната лятна подготовка на състезателите от БФКСТ по програмата към ММС за спорт за високи постижения. Подготовката се проведе на 30-31.08-01-02.09.2025г. в град Ямбол. На спортният лагер взеха участие и подрастващите деца, юноши, младежи и състезатели над 19г. В първата част на програмата на лагера бяха включени сутрешни тренировки за разтягане и физическа подготовка с лектор по Йога, както и общи тренировки по латиноамерикански и стандартни танци. През втората половина на всеки ден всички състезатели имаха възможност да участват на спортен анализ на всички видове танци и бяха оценявани по критерии от представители на спортни клубове.
В подкрепа и развити на спортните двойки, федерацията покани на спортния лагер и легендата в спортните танци г-жа Силвия Питон от Италия, която е 7 -кратната Световна шампионка по стандартни танци. Г-жа Питон предаде своя професионален опит, и водише усилено тренировки върху подобряване на техниката на спортистите от НО на България.


Благодарности за подкрепата на Министерство на младежта и спорта и Български спортен тотализатор, както и на Община Ямбол и Младежки културен център за перфектните условия които предостави за провеждането на лагера.
Благодарности на спортен клуб Тандем гр. Ямбол в лицето на Председателя г-н Атанас Атанасов за цялото съдействие и подкрепа.
Перфектна свършена работа и благодарности на треньорите по програма кадрово осигуряване на г-н Ангел Александров и г-жа Диана Мешкова които интезивно подготвяха състезателите за втората част на спортния календар.


В периода 12-13.09.2025г. НО на БФКСТ продължи своята подготовка преди началото на Държавното първенство. Федерацията предостави възможност на спортистите да присъстват на лекции и подготовка в к.к. Кранево с легендарни Световни и Европейски шампиони и имена като Славик Крикливий, Хана Картунен, Уорън Бойс и Серджио и Дорота Русу и Роберто Вила, които предадоха своя опит. Федерацията работи усилено върху подобряването на качеството и развитието на състезателите и треньорите.





МЕЖДУНАРОДЕН СПОРТЕН КАЛЕНДАР
През 2025 г. в МСК състезателите на БФКСТ участваха активно към Световни и европейски федерации и организации. 
Двойки от Националния отбор взеха участие  и на международни турнири по спортни танци, които се проведоха в България организирани от БФКСТ. Подробен отчет е изложен в таблица в оценката на спортните клубове и за дейността за ДСК и МСК в формуляра за отчет към ММС който ще се изпрати и входира в ММС до 31.03.2025г. 

Световното първенство по учебна програма (World Syllabus Championship) и Звездния шампионат (Star Championship) 2025, провели се в Пиеве ди Ченто, Италия. 
Сред над 2500 участници от 45 държави нашите представители демонстрираха класа, завоювайки шампионски титли, призови класирания и финални места в някои от най-конкурентните категории.
България показа страхотен потенциал на световното първенство по спортни танци World Syllabus Championship Световно първенство по учебна програма, където нашите двойки спечелиха сребро, бронз и финални класирания в редица възрастови групи.
Кристиан Желев и Снежина Маринова станаха световни вице-шампиони, окичвайки се със среброто в категория Деца до 9г. Стандарт, като завоюваха и 5-то място при Деца до 9г. Латина. Тихомир Ангелов и Александра Стоянова се наредиха 3-ти в света, грабвайки бронзов медал в категория Младежи Латина и 4-то място при Младежи Стандарт. Също финалисти и 4-ти в света станаха и Александър Кортеев и Ева Христова в категория Деца до 9г. Латина. Димитър Марински и Паолина Томова пък бяха сред финалистите в тяхната категория Юноши старша възраст Латина, класирайки се на 6-то място в света.
Сред най-успешните бяха и:
• Георги Мицев и Цветина Йосифова – полуфиналисти и 8-мо място при Деца до 11г. Латина
• Андрей Иванов и Ивайла Цветкова – полуфиналисти и 8-мо място при Младежи Стандарт и 12-то място при Младежи Латина
• Георги Диков и Елена Крумова – 9-то място при Юноши младша възраст Стандарт и 30то място при Юноши младша възраст Латина
• Габриел Гавраилов и Магдалена Стоянова – 26-то място при Юноши младша възраст Латина
България отбеляза три шампионски трофея и на престижния международен турнир The Star Championships.
Стефан Дончев и Лиляна Байлова се изкачиха на върха в категорията Над 45г. Латина, а Волен Драганов и Любомира Борисова триумфираха при Младежи Стандарт.
Силно представяне записаха и Димитър Георгиев с партньорката си Деа Цветанова, които завоюваха първо място в категория Юноши старша възраст Стандарт.
Сред медалистите в Star Championship 2025 бяха още:
• Кристиан Рангелов и Яница Мицева – бронз при Юноши младша възраст Стандарт
• Михаил Георгиев и Петра Петрова – бронз при Юноши старша възраст Латина
Силно присъствие във финалите и полуфиналите отбелязаха още:
• Ангел Свирков и Асия Бозова – 4-то място в категория До 16г. Латина, в същата категория Михаил Георгиев и Петра Петрова се наредиха на 13-то място, Димитър Георгиев и Деа Цветанова заеха 22-ро място, Симеон Маринов и Рая Пиндева се класираха на 25-то място, а Кристиян Рангелов и Яница Мицева взеха 39-та позиция.
• В категория До 16г. Стандарт, Димитър Георгиев и Деа Цветанова се наредиха на 4-то място, а Ангел Свирков и Асия Бозова достигнаха до полуфинал, вземайки 8-то място. В същата категория Любослав Атков и Калина Христова се класираха на 11-то място, а Кристиян Рангелов и Яница Мицева на 16-то. Михаил Георгиев и Петра Петрова пък се наредиха на 25-но място, следвани от Симеон Маринов и Рая Пиндева на 29-то място. Александър Кортеев/Ева Христова и Габриел Гавраилов/Магдалена Стоянова заеха съответно 48-мо и 57-мо място.
• Владимир Величков и Габриела Рагина се наредиха на 4-то място в категорията До 21г. Стандарт.
• Любослав Атков и Калина Христова – 6-то място при Юноши старша възраст Стандарт.
• Константин Георгиев и Биляна Стойкова – 5-то място при Младежи Стандарт.
• Владимир Величков и Габриела Рагина – 9-то място в категория Младежи Латина.
При състезателите над 19г. българското участие също бе забележимо. Джузепе Ло Джудиче и Матилде Модести, Владимир Величков и Габриела Рагина, Алесандро Ло Джудиче и Моника Радичева, се наредиха съответно на 29-то, 47-мо, 65-то, въпреки огромната конкуренция.
България затвърждава позициите си в световните спортни танци
Силното представяне на българските състезатели на CSIT World Syllabus Championship и Star Championship 2025 доказва, че спортните танци в България се развиват на изключително високо ниво.
Завоюваните титли, финали и полуфинали в изключително конкурентни категории са резултат от отдаденост, труд и професионализъм. С всяко следващо участие българските двойки демонстрират, че могат да се мерят с най-добрите в света.
Тези успехи не само вдъхновяват младите поколения танцьори, но и затвърждават България като важен фактор на международната сцена.
World Sports Games Lutraki – Greece 2025

Българските състезатели по спортни танци постигнаха нови рекордни постижения на Световните игри, провели се в Лутраки (Гърция). Сред над 2000 участници от 45 държави родните представители демонстрираха класа, завоювайки шампионски титли, призови класирания и финални места в някои от най-конкурентните категории.
Два златни, шест сребърни и два бронзови медала спечелиха състезателите от спортни клубове към БФКСТ. Близо 30 спортисти взеха участие в Игрите, които бяха проведени от международната конфедерация CSIT.
Стефан Дончев и Лиляна Байлова завоюваха за първи път златни медали в латиноамериканските танци в категория Over 45 Latin. Нов рекорд и за първи път в историята на спортните танци сребърни медали в категория Under 21 Standard взеха Владимир Величков и Габриела Рагина. Борис Ушев и Ивана Енчева заеха седмо място.
Нов рекорд за България и при състезатели Youth Standard 16-18 години. Бронзови медали имат Калоян Спасов и Виктория Александрова, финал и пето място Волен Драганов и Любомира Борисова, финал и седмо място Димитър Георгиев и Деа Цветанова. 
В категория Under 16 Latin сребро взеха Ангел Свирков и Асия Бозова, финал и седмо място за Любослав Атков и Калина Христова. При състезатели Under 16 Standard отново сребърни медали за Ангел Свирков и Асия Бозова, финал и пето място за Любослав Атков и Калина Христова.
"България затвърждава позициите си в световните спортни танци.



Световно първенство – Сан Марино, провело се в периода 31.10.–02.11.2025 г.:
Стефан Дончев и Лиляна Байлова, с треньори Георги Найденов и Цанка Иванова, завоюваха две световни титли като станаха световни шампиони в следните възрастови категории:
· състезатели над 35 години (Over 35) – латина;
· състезатели над 45 години (Over 45) – латина;
Владимир Величков и Габриела Рагина, с треньори Николета и Иван Райкови, станаха двукратни вицесветовни шампиони в следните категории:
· състезатели до 21 години (Under 21) – многобой;
· състезатели до 21 години (Under 21) – стандарт;
Ангел Свирков и Асия Бозова, с треньори Иван и Ваня Александрови и Мая Кондарева, спечелиха бронзов медал в категорията до 16 години (Under 16) латина.
Световно първенство – гр. Шладминг, Австрия, провело се в периода 21-23.11.2025г.:
На второто световно първенство за месеца Ангел Свирков и Асия Бозова отново показаха завидно майсторство и дисциплина, като спечелиха:
· сребърни медали в категория до 16 години – латина;
· бронзови медали в категория до 16 години – стандартни танци.
 Волен Драганов и Любомира Борисова с треньор Диана Мешкова и Ангел Александров завоюваха 4 място при младежи 10 танца.
Европейско първенство в град Бургас се проведе на 29-30.11.2025г.
БФКСТ съвместно с КСТ Нефтохимик 78 гр. Бургас организира успешно първето ЕП за всички възрасти и категории под шапката и с подкрепата на ECDS, ММС, и Община Бургас. БФКСТ исказва благодарност на всички които подкрепиха и подпомогнаха това бляскаво събитие да се организира и проведе.
Европейски шампиони и златни медали спечелиха състезателите над 19 години в латиноамерикански танци Джузепе Ло Джудиче и Диана Енчева с треньор Георги Найденов и Цанка Иванова
Титла в многобой и бронзови медали в състезатели над 19 години стандартни танци спечелиха Кольо Димов и Фрея Василева с треньори Константин Тодоров и Андра Линте.
Европейски шампиони и златни медали в категория шоу програма латиноамерикански танци при състезатели над 19 години за Мартин Попин и Стефания Иванова  с треньор Преслав Русев.
Европейски шампиони и златни медали за Волен Драганов и Любомира Борисова при младежи стандартни танци и 10 танца с треньори Диана Мешкова и Ангел Александров.
Европейски шампиони и златни медали при младежи латиноамерикански танци за Росен Кунев и Теодора Стоицова с треньори Константин Тодоров и Андра Линте.
Европейски шампиони и златни медали в стандартните  танци при юноши старша възраст за Ангел Свирков и Асия Бозова с треньори Иван и Ваня Александрови и Мая Кондарева.
Сребърни медали в категория младежи 10 танца за Александър Савеков и Преслава Драганова с треньори Ивелина, Тодор и Веселина Жекови.
Сребърни медали в категория младежи и до 21 години стандартни танци за Димитър Георгиев и Деа Цветанова с треньор Дойка Апостолова.
Бронзови медали в категория младежи 10 танца за Йоан Ташков и Надежда Дочева с треньор Радослав Козарев.
Бронзови медали в категория младежи и до 21 години латино-американскитанци за Ян-Яков Тодоров и Александра Иванова с треньор Стефан Иванов.
Тези резултати са доказателство за устойчивия напредък на състезателите и за професионалната работа на техните треньори и спортни клубове. Рекордните постижения на горепосочените състезатели и треньори представляват значим принос към международния авторитет на България в областта на спортните танци. Те са ярък пример за спортен дух, трудолюбие и отдаденост! 
УС на БФКСТ ще продължи да толерира, подкрепя и мотивира клубовете и състезателите си с високи спортни постижения.

Българска федерация на клубовете по спортни танци достигна най-високи резултати в историята на спортните танци за всички времена, и подобри рекорда си от периода 2022-2024г. Подробно всички медали и резултати са качени на сайта на БФКСТ.




СПОРТНО - ПЕДАГОГИЧЕСКИ КАДРИ
През 2019г. бяха вписани само двама треньори в регистъра на треньорските кадри на ММС. 
До  края на 2020г., те се увеличиха на 29., а  до края на 2021г. в Регистъра на ММС са вписани: 33 с длъжност „треньор”, 2 с длъжност „старши треньор” 21 с длъжност „помощник треньор” 1 инструктор и 1 с длъжност  „главен треньор”. До края на  2025г., продължи вписването на треньорите в регистъра. БФКСТ продължава целенасочено да работи за повишаване квалификацията и образованието на кадрите си. БФКСТ работи изключително конструктивно с НСА ”Васил Левски”. Ежегодно продължават образованието си в НСА изявени състезатели, избрали треньорската професия. Всяка година се обучават приблизително 12 студента с редовно обучение, 6 студента задочно обучение и повече от 1о в курс за следдипломна квалификация. 
СПОРТНИ СЪДИИ
Проведен беше шести курс за обучение и изпит на съдии. Всички съдии са категоризирани и се увеличиха спортните съдии към БФКСТ за 2025г. 
ОРГАНИЗАЦИЯ И  УПРАВЛЕНИЕ
Българска федерация на клубовете по спортни танци (БФКСТ) проведе повече от предвидените в нормативните документи заседания на УС, СС и ТС на БФКСТ. Проведени бяха повече от 7 заседания и онлайн заседания на УС и Общо събрание през м. март 2025г. УС на БФКСТ работеше конструктивно за развитието и съдействието на спортните клубове с административни документи по дейността им. Ръководството водеше ежедневни разговори с клубовете, треньорите, съдиите и състезателите относно  организирането на  НО, спортни лагери, турнири към ДСК, и отчитане на срокове и изпращане на актуална информация до председателя и УС на БФКСТ, който работеше по дейността и организацията по програмите спорт за високи постижения и кадрово осигуряване към Министерството на младежта и спорта за 2025г. БФКСТ съдействаше за всички необходими административни документи и тяхното входиране в срок към ММС. Като кординатор по програмите се занимаваше г-жа Таня Димкова член на УС. Г-н Найденов водеше постоянен диалог и тясна връзка с ММС и входираше всички документи на БФКСТ в сроковете. Членовете на УС г-н Христакев, г-н Радичев и г-н Русев допринасяха за организацията на всички Държавни първенства и за тяхното осъществяване. СС и ТС на БФКСТ, работеха конструктивно и развиваха дейността на СС и ТС на БФКСТ. 
БФКСТ работи и ще работи за прилагане на добри практики за прозрачно управление, като предоставя публичност на решенията и финансовите си отчети предвид Устава и ЗФВС. Стремежът е да се утвърди доверие и почтеност в структурите, да се запази и развие доверието на партньорите си и в обществото. Същинското прилагане на принципите на добро управление в спорта е свързано с административна тежест, като начин за смекчаване на риска от корупция и като задължителен елемент в развитието както на елитния, така и на масовия спорт спортни танци. 
БФКСТ и нейните членове с благодарност приемат възможността да участват в Програми към ММС. След постоянна комуникация и работни срещи със служители на Министерството на младежта и спорта, БФКСТ подаде два проекта за кадрово осигуряване и спорт за високи постижения. БФКСТ получи финансиране и от двете програми. Ръководството на федерацията отчете успешно в срок всички финансови и първични документи по програмите към ММС за 2025г. Резултатите от програмите са положителни както за спортните клубове, така и за треньори и състезатели, които се занимават за високи спортни постижения. БФКСТ ще продължи да работи в тясно сътрудничество с ММС и ще положи нужните действия за развитието и просперитета на спортните танци. 
За постигане на целите е важно да продължи добрата комуникация и координация между спортните клубове и ръководството на БФКСТ и ММС. От името на УС на БФКСТ изказвам своята голяма благодарност на Министерството на младежта и спорта за подкрепата към федерацията и всички спортни клубове, които участват по програми с одобрени проекти за последните години, и за това, че спортните танци са поставена в програма за развитие на спортните клубове. 
Уважаеми членове на БФКСТ, имам удоволствието да ви споделя, че 
състоянието на Спортните Танци в България видимо се подобрява предвид дейността на БФКСТ от получаването на спортен лиценз №45 от ММС на 20.12.2019г. Федерацията продължава да работи в положителна насока с ММС и до 2025г. успешно развива спорта за високи постижения с програма и програма по кадрово осигуряване към ММС и следва стриктно 4-годишната програма на БФКСТ. За последните години има вече създадена традиция и  БФКСТ може да се похвали с лицензирани спортни клубове, съдии, треньори и състезатели, които спазват закона на спорта и развиват спортните танци на високо спортно майсторство.  


Георги Найденов,
Председател на Българска федерация на клубовете по спортни танци 

Отчет приет от ОС на БФКСТ на 01.03.2026г. 

